**Ֆրանչեսկո Սասետիի դիմանկարը Տեոդորո որդու հետ**, (իտալ.՝ Ritratto di Francesco Sassetti con il figlio Teodoro, անգլ.՝ Francesco Sassetti and His Son Teodoro), իտալացի գեղանկարիչ Դոմենիկո Գիրլանդայոյի (Domenico Ghirlandaio, 1448/1449–1494) մոտավորապես 1488 թվականի նկարն է։ Նկարը գտնվում է Նյու Յորքի Մետրոպոլիտեն թանգարանի մշտական ցուցադրությունում։ Նկարված է տեմպերայով փայտի վրա, շրջանակով նկարի չափը 84,5×63,8 սմ է, իսկ բուն նկարի չափը 75,9×53 սմ։.

Ստեղծագործության նկարագիրը
--------------------------

Սա կրկնակի դիմնանկար է, նկարված տեմպերայով փայտի վրա։ Վաղ Վերածննդի տղամարդու և երեխայի առաջին դիմանկարներից է։ Նկարի վերևում լատիներեն գրառում կա, որը ավելացվել է, նկարը ավարտելուց հետո։։


|  |
| --- |
| FRAN[CISCV]S SAXETTVS THEODORVSQVE F[ILIVS] |

Նկարում պատկերված է Ֆրանչեսկո Սոսետին (1421—1490), իտալացի բանկիր, ով աշխատում էր Մեդիչիի բանկում, և իր որդին Տեոդորոն։

Ետին պլանում պատկերված են սարեր և լիճ, որին սահմանակից են քաղաքի շինությունները։ Կարծիք կա, որ շինություններից մեկը Սոսետիի Ժնևում կառուցած ժամատունն է։

Այս նկարը հաճախ համեմատում են Դոմենիկո Գիրլանդայոյի վրձնին պատկանող մի այլ կրկնակի դիմանկարի՝ «Ծերունին թոռան հետ» նկարի հետ, որը նկարված է մոտավորապես 1490 թվականին և գտնվում է Լուվրում։

Պատմություն
-----------

Նկարը Մետրոպոլիտեն թանգարանում
Ֆրանչեսկո Սոսետին ուներ տասը երեխա, որոնցից հինգը տղա և նրանցից երկուսի անունը Տեոդորո էր։ Առաջին Տեոդորոն ծնվել էր 1460 թվականին և մահացել 1479–ին, իսկ երկրորդը ծնվել էր 1479 թվականին և ստացել էր առաջինի անունը։ Նկարչի ստեղծագործությունները ուսումնասիրող արվեստագետները գտնում են, որ մեծ հավանականությամբ, նկարում պատկերված է երկրորդ Տեոդորոն (1479—1546), և թվագրում են նկարը 1488 թվականով։ Գրականության մեջ կարծիքներ կան հօգուտ նրա, որ նկարում առաջին Տեոդորոն է։ Այս վարկածի կողմնակիցները գտնում են, որ նկարը ստեղծվել է 1466 թվականին, երբ Սոսետին աշխատում էր Ժնևում՝ Մեդիչիի բանկի մասնաճյուղում։

Նկարը առաջին անգամ հիշատակվում է 1875 թվականին Լոնդոնցի Ուիլյամ Գրեմի (*William Graham*) հավաքածուում, որը մահացել է 1885 թվականին։ Նրա մահից հետո 1886 թվականին *Christie's* աճուրդում վաճառվել է 535,10 ֆունտ ստեռլինգով լոնդոնաբնակ Մարտին Կոլնեգիին (*Martin Colnaghi*)։ 1893 թվականին նկարը Ռոբերտ և Էվելին Բենսոնների (*Robert H. and Evelyn Benson*) հավաքածուում էր՝ նորից Լոնդոնում, որոնց մոտ մնացել է մինչև 1927 թվականը։

1927 թվականին նկարը վաճառվել է *Duveen Brothers* (տես՝ *Joseph Duveen*) արտ–դիլերային ընկերությանը և տեղափոխվել է Նյու Յորք։ Այնտեղ, իր հավաքածուի համար նկարը գնել է Ժյուլ Բաշը (*Jules Bache*)։ Բաշը մահացել է 1944 թվականին, իսկ 1949 թվականին նրա հավաքածուն (*Jules S. Bache Collection*) հանձնվել է Մետրոպոլիտեն թանգարանին, որտեղ և գտնվում է առ այսօր։

Ծանոթագրություններ
------------------

1. 1 2 3
2. ↑
3. 1 2
4. ↑  "Bigordi Domenico, Ritratto di Francesco Sassetti con il figlio Teodoro" (HTML). Fondazione Federico Zeri, Universita di Bologna. Retrieved 05.08.2013.
5. 1 2 3 4  "Francesco Sassetti and His Son Teodoro, ca. 1488, Domenico Ghirlandaio (Italian, Florentine, 1448/9–1494)" (HTML). Heilbrunn Timeline of Art History, The Metropolitan Museum of Art. Retrieved 05.08.2013.
6. 1 2 3 4  "Francesco Sassetti (1421–1490) and His Son Teodoro — Domenico Ghirlandaio (Domenico Bigordi)" (HTML). The Metropolitan Museum of Art. Retrieved 05.08.2012.
7. ↑  Art and Love in Renaissance Italy. — New York / New Haven and London: The Metropolitan Museum of Art / Yale University Press, 2008. — С. 275—277. — 376 с. — ISBN 978-1-58839-300-5
8. ↑  "Art in Tuscany — Domenico Ghirlandaio". www.casasantapia.com. Արխիվացված է the original (HTML) 2012 թ․ դեկտեմբերի 20-ին. Retrieved 05.08.2013.
9. 1 2  *Jeanne K. Cadogan* Domenico Ghirlandaio: Artist and Artisan. — New Haven and London: Yale University Press, 2000. — С. 279. — 425 с. — ISBN 9-780-30008-720-8
10. 1 2  Italian Paintings: Florentine School: A Catalogue of the Collection of the Metropolitan Museum of Art, Volume 1. — New York: The Metropolitan Museum of Art, 1971. — С. 135—137. — 234 с. — ISBN 9-780-87099-019-9